CELEX: C2005/229/03
Language: et
Date: 2005-09-17 00:00:00
Title: Euroopa Kohtu (esimene koda) 7. juuli 2005. aasta otsus kohtuasjas C-153/03 (Cour de cassation'i eelotsusetaotlus): Caisse nationale des prestations familiales versus Ursula Weide, abielunimi Schwarz (Perehüvitised — Lastekasvatustoetus — Hüvitiste saamise õiguse peatamine töökohajärgses liikmesriigis — Õigus samalaadsetele hüvitistele elukohajärgses liikmesriigis)

17.9.2005   
            
            
               ET
            
            
               Euroopa Liidu Teataja
            
            
               C 229/2
            
         EUROOPA KOHTU
   (esimene koda)
   7. juuli 2005. aasta otsus
   kohtuasjas C-153/03 (Cour de cassation'i eelotsusetaotlus): Caisse nationale des prestations familiales versus Ursula Weide, abielunimi Schwarz (1)
   
   (Perehüvitised - Lastekasvatustoetus - Hüvitiste saamise õiguse peatamine töökohajärgses liikmesriigis - Õigus samalaadsetele hüvitistele elukohajärgses liikmesriigis)
   (2005/C 229/03)
   Kohtumenetluse keel: prantsuse
   Kohtuasjas C-153/03, mille esemeks on EÜ artikli 234 alusel Cour de cassation'i (Luksemburg) 6. märtsi 2003. aasta otsusega esitatud eelotsusetaotlus, mis saabus Euroopa Kohtusse 3. aprillil 2003, menetluses Caisse nationale des prestations familiales
      v.
      Ursula Weide, abielunimi Schwarz, tegi Euroopa Kohus (esimene koda), koosseisus: koja esimees P. Jann, kohtunikud N. Colneric, J. N. Cunha Rodrigues (ettekandja), M. Ilešič ja E. Levits; kohtujurist: J. Kokott, kohtusekretär: vanemametnik M. Múgica Arzamendi, 7. juulil 2005 otsuse, mille resolutiivosa on järgmine:
   Nõukogu 21. märtsi 1972. aasta määruse (EMÜ) nr 574/72, millega on kehtestatud määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord, muudetud ja kaasajastatud nõukogu 2. detsembri 1996. aasta määrusega (EÜ) nr 118/97, artikli 10 lõike 1 punkte b ja i tuleb tõlgendada selliselt, et nõukogu 14. juuni 1971. aasta määruse (EMÜ) nr 1408/71, muudetud ja kaasajastatud määrusega nr 118/97, artikli 73 kohaselt perehüvitiseks õigustatud isiku abikaasa kutsetegevuse tõttu laste elukohajärgses liikmesriigis peatatakse viimatinimetatud sättes ette nähtud õigus toetustele elukohajärgse liikmesriigi õigusaktidega ette nähtud perehüvitise summa ulatuses ja olenemata sellest, kellel on selle liikmesriigi õigusaktide kohaselt otseselt õigus peretoetust saada.
   
      (1)  ELT C 146, 21.6.2003.